# BCG matrica

### Izvor: Wikipedija

BCG portfeljna matrica rasta i udjela (engl. BCG growth – share portfolio matrix, njem. Portfolio-Matrix der Boston Consulting Group) je portfeljna analiza predstavljena matricom rasta i udjela koja se sastoji od četiri kvadranta. Zamislila ju je i praktički valorizirala jedna od vodećih konzultantskih kompanija, Boston Consulting Group, po kojoj je i dobila ime.

Svaki krug na matrici predstavlja jednu stratešku poslovnu jedinicu; veličina kruga (površina) predstavlja financijsku veličinu posla iskazanu kao stratešku poslovnu jedinicu, dok pozicija na matrici predstavlja "uspješnost" pojedinih strateških poslovnih jedinica. Varijable koje iskazuju stopu rasta gospodarstva (industrije) s jedne strane i relativni tržišni udio s druge strane predstavljaju osi četverokvadrantne matrice. Stopa rasta gospodarstva predstavlja relativne pokazatelje kretanja gospodarstva u cjelini, a varijabla relativni tržišni udio definirana je u odnosu na najvećeg (najznačajnijeg) konkurenta u djelatnosti promatranoj kroz SJP.

U BCG matrici značajne su prosječne veličine koje dijele (vodoravno i okomito) kvadrante u kojima se pozicioniraju, radi određivanja "uspješnosti" pojedine strateške poslovne jedinice, a samim tim i ispunjavanje pretpostavki o različitim poslovnim strategijama.

Dobavljeno iz "http://hr.wikipedia.org../../../b/c/g/BCG_matrica_e1a8.html"

Kategorije: Prepisano bez dozvole | Neodgovarajući sadržaj 20. travnja 2007.

##### Views

- Članak
- Razgovor
- Trenutna inačica

##### Traži